EVROPSKA KOMISIJA Bruselj, 14.1.2020 COM(2020) 23 final 2018/0196(COD) Spremenjeni predlog UREDBA EVROPSKEGA PARLAMENTA IN SVETA o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu in Evropskem skladu za pomorstvo in ribištvo in o finančnih pravilih zanje ter za Sklad za azil in migracije, Sklad za notranjo varnost in Instrument za upravljanje meja in vizume



OBRAZLOŽITVENI MEMORANDUM 1. OZADJE PREDLOGA Komisija je 28. novembra 2018 predstavila svojo strateško dolgoročno vizijo za uspešno, sodobno, konkurenčno in podnebno nevtralno gospodarstvo do leta 2050. Strategija kaže, kako lahko Evropa utira pot do podnebne nevtralnosti z naložbami v realistične tehnološke rešitve, opolnomočenjem državljanov in usklajevanjem ukrepov na ključnih področjih, kot so industrijska politika, finance ali raziskave, hkrati pa zagotavlja socialno pravičnost za pravični prehod. Kot je navedeno v sporočilu o evropskem zelenem dogovoru, Komisija predlaga mehanizem za pravični prehod, da bi dopolnila že predložene proračunske in pravne predloge za obdobje 2021–2027. Mehanizem za pravični prehod vključuje Sklad za pravični prehod, ki se bo izvajal v okviru kohezijske politike. Sklad za pravični prehod je vzpostavljen s posebno uredbo, ki določa njegov specifični cilj, njegovo geografsko pokritost, metodologijo dodeljevanja finančnih sredstev in vsebino območnih načrtov za pravični prehod, ki so potrebni za podporo načrtovanju. Sklad za pravični prehod bo dopolnjeval predlagane sklade kohezijske politike, vključno z Evropskim skladom za regionalni razvoj (v nadaljnjem besedilu: ESRR), Evropskim socialnim skladom plus (v nadaljnjem besedilu: ESS+) in Kohezijskim skladom, in se bo posledično izvajal v okviru kohezijske politike. Njegovo splošno upravljanje bodo urejale določbe iz predloga uredbe o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu in Evropskem skladu za pomorstvo in ribištvo in o finančnih pravilih zanje ter za Sklad za azil in migracije, Sklad za notranjo varnost in Instrument za upravljanje meja in vizume (v nadaljnjem besedilu: uredba o skupnih določbah). Da bi se Sklad za pravični prehod vključil kot nov sklad v okviru kohezijske politike, je treba ta predlog spremeniti. 2. PRAVNA PODLAGA, SUBSIDIARNOST IN SORAZMERNOST • Pravna podlaga Ukrepanje EU upravičuje člen 174(1) PDEU, ki določa, da Unija „razvija in izvaja tiste svoje dejavnosti, ki vodijo h krepitvi njene ekonomske, socialne in teritorialne kohezije. Unija si še posebno prizadeva zmanjšati neskladje med stopnjami razvitosti različnih regij in zaostalost regij z najbolj omejenimi možnostmi.“ • Subsidiarnost in sorazmernost V skladu s členom 4(2) PDEU ima Unija deljeno pristojnost z državami članicami na področju ekonomske, socialne in teritorialne kohezije ter v zvezi z nekaterimi vidiki socialne politike. Pristojna je tudi za izvajanje ukrepov za podporo, uskladitev ali dopolnitev ukrepov držav članic na področju izobraževanja in poklicnega usposabljanja ter industrije (člen 6 PDEU). Namen deljenega upravljanja je zagotoviti, da se odločitve sprejemajo s čim večjo udeležbo državljanov ter da je ukrepanje na ravni EU upravičeno glede na možnosti in posebnosti na nacionalni, regionalni ali lokalni ravni. Deljeno upravljanje Evropo približuje državljanom in lokalne potrebe povezuje z evropskimi cilji. Poleg tega povečuje odgovornost za doseganje ciljev EU, saj si države članice in Komisija delijo pristojnost za sprejemanje odločitev in odgovornost ter skupno sofinancirajo programe. • Izbira instrumenta Ta uredba spreminja predlog uredbe o skupnih določbah. 3. REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA • Posvetovanja z zainteresiranimi stranmi Obrazložitveni memorandum prvotnega predloga uredbe o skupnih določbah vsebuje podrobnosti o izvedenih javnih posvetovanjih in posvetovanjih z zainteresiranimi stranmi ter o tem, kako so se zadevni rezultati odražali. Za spremenjeni predlog ni potrebno dodatno posvetovanje. • Vrednotenja in ocene učinka Obrazložitveni memorandum prvotnega predloga uredbe o skupnih določbah podrobno opisuje rezultate naknadnih in vmesnih ocen, ki so bile izvedene v podporo predlogu. Poleg tega potrjuje, da ta uredba ni predmet ocene učinka, saj določa skupna pravila in mehanizem za izvajanje različnih politik in skladov v okviru deljenega upravljanja. Vsaki uredbi, ki je specifična za vsak sklad, ki zagotavlja podporo, pa je priložena posebna ocena učinka.

4. PRORAČUNSKE POSLEDICE Komisija si prizadeva uresničiti svoje prednostne naloge, kot so določene v političnih usmeritvah v okviru širših ambicij za proračun EU. Pri tem je prednostna naloga ambiciozen Sklad za pravični prehod. Zato je Komisija že zelo zgodaj v svojem mandatu predložila zakonodajni predlog za Sklad za pravični prehod, ki dopolnjuje obstoječe predloge za naslednji večletni finančni okvir in gradi na njih. Predlog in ta sprememba predloga Komisije za uredbo o skupnih določbah bosta podlaga za pogajanja o naslednjem večletnem finančnem okviru in bosta predvidoma vključena v splošni dogovor o naslednjem večletnem finančnem okviru. 5. DRUGI ELEMENTI • Natančnejša pojasnitev posameznih določb predloga Pravni okvir sestavljata posebni predlog uredbe o Skladu za pravični prehod in ciljno usmerjene spremembe predloga Komisije za uredbo o skupnih določbah. Ustanovitev in izvajanje Sklada za pravični prehod bo urejala uredba o skupnih določbah, ki jo je treba spremeniti. Glavne spremembe, ki so predstavljene, se nanašajo na naslednje: ·prilagoditve vsebinskih zahtev za partnerski sporazum in programe, ki prejemajo podporo iz Sklada za pravični prehod. Te določajo zlasti obveznost predložitve območnih načrtov za pravični prehod, kot so opredeljeni v predlogu uredbe o Skladu za pravični prehod, kot prilogo k programom, ki vključujejo podporo iz Sklada za pravični prehod; ·opis mehanizma in pravil, ki urejajo obvezno prerazporeditev sredstev ESRR in ESS+ v Sklad za pravični prehod, na podlagi vrste podprtih intervencij; ·uporabo določb iz uredbe o skupnih določbah in predloga uredbe o Skladu za pravični prehod, kar zadeva dopolnilna sredstva ESRR/ESS+, da se zagotovi, da se enoten sklop pravil uporablja za vsa sredstva Sklada za pravični prehod (enoten nabor virov z enotnim sklopom pravil); ·obrazložitev, da osnove za izračun zahtev glede tematske osredotočenosti za ESRR in ESS+ ne vključujejo zneskov, prerazporejenih kot dopolnilna sredstva iz ESRR in ESS+ v Sklad za pravični prehod. 2018/0196 (COD) Spremenjeni predlog UREDBA EVROPSKEGA PARLAMENTA IN SVETA o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu in Evropskem skladu za pomorstvo in ribištvo in o finančnih pravilih zanje ter za Sklad za azil in migracije, Sklad za notranjo varnost in Instrument za upravljanje meja in vizume Predlog Komisije COM(2018) 375 se spremeni: (1) naslov predloga se nadomesti z naslednjim: „Predlog UREDBA EVROPSKEGA PARLAMENTA IN SVETA o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo in ribištvo in o finančnih pravilih zanje ter za Sklad za azil in migracije, Sklad za notranjo varnost in Instrument za upravljanje meja in vizume“;

(2) uvodna izjava 2 se nadomesti z naslednjim: „(2) Da bi nadalje razvili usklajeno in harmonizirano izvajanje skladov Unije, ki se izvajajo v okviru deljenega upravljanja, in sicer Evropskega sklada za regionalni razvoj (ESRR), Evropskega socialnega sklada plus (ESS+), Kohezijskega sklada, Sklada za pravični prehod (SPP), ukrepov, ki se financirajo v okviru deljenega upravljanja znotraj Evropskega sklada za pomorstvo in ribištvo (ESPR), Sklada za azil in migracije (AMIF), Sklada za notranjo varnost (SNV) in Sklada za integrirano upravljanje meja (IUMV), bi bilo treba določiti finančna pravila na podlagi člena 322 PDEU za vse te sklade (v nadaljnjem besedilu: skladi) in jasno opredeliti področje uporabe ustreznih določb. Poleg tega bi bilo treba uvesti skupne določbe na podlagi člena 177 PDEU, da bi zajele posebna pravila politike za ESRR, ESS+, Kohezijski sklad, SPP in ESPR.“; (3) uvodna izjava 8 se nadomesti z naslednjim: „(8) Da bi skladi prispevali k prednostnim nalogam Unije, bi morali svojo podporo osredotočiti na omejeno število ciljev politike v skladu s svojimi poslanstvi v okviru posameznih skladov, določenimi na podlagi ciljev iz Pogodbe. Cilji politike za AMIF, SNV in IUMV bi morali biti določeni v ustreznih uredbah za posamezne sklade. SPP ter sredstva ESRR in ESS+, ki se kot dopolnilna podpora prerazporedijo v SPP, bi morali prispevati k enemu specifičnemu cilju.“; (4) v uvodni izjavi 19 se prvi stavek nadomesti z naslednjim: „Država članica bi morala izvesti vmesni pregled vsakega programa, ki prejema podporo ESRR, ESS+, Kohezijskega sklada in SPP.“; (5) vstavi se naslednja uvodna izjava 22a: „(22a) Da bi se povečala učinkovitost SPP, bi bilo treba SPP dati na voljo dopolnilna sredstva iz ESRR in ESS+. Ta dopolnilna sredstva bi bilo treba zagotoviti s posebno obvezno prerazporeditvijo iz navedenih skladov v SPP, pri čemer bi bilo treba upoštevati izzive pri prehodu, ki so opredeljeni v območnih načrtih za pravični prehod in ki jih je treba obravnavati. Zneske za prerazporeditev bi bilo treba zagotoviti iz sredstev kategorij regij, v katerih se nahajajo območja, opredeljena v območnih načrtih za pravični prehod. Glede na to posebno ureditev za uporabo sredstev SPP bi se moral za sestavo sredstev SPP uporabljati le posebni mehanizem za prerazporeditev. Poleg tega bi bilo treba pojasniti, da bi se za SPP ter sredstva ESRR in ESS+, ki se prerazporedijo v SPP in postanejo podpora SPP, morale uporabljati le določbe te uredbe in Uredbe (EU) [uredba o SPP]. Za dopolnilno podporo se ne bi smela uporabljati niti Uredba (EU) [uredba o ESRR/Kohezijskem skladu] niti Uredba (EU) [uredba o ESS+]. Zato bi bilo treba sredstva ESRR, ki bodo kot dopolnilna podpora prerazporejena v SPP, izključiti iz osnove za izračun zahtev glede tematske osredotočenosti iz člena 3 Uredbe (EU) [uredba o ESRR/Kohezijskem skladu] in osnove za izračun minimalnih dodelitev za trajnostni razvoj mest, kot je določeno v členu 9 Uredbe (EU) [uredba o ESRR/Kohezijskem skladu]. Enako velja za sredstva ESS+, prerazporejena kot dopolnilna podpora za SPP, kar zadeva zahteve glede tematske osredotočenosti iz člena 7 Uredbe (EU) [uredba o ESS+].“; (6) uvodna izjava 27 se nadomesti z naslednjim: „(27) Za pregled uspešnosti programov bi morala država članica ustanoviti odbore za spremljanje. Za ESRR, ESS+ in Kohezijski sklad bi moral letna poročila o izvajanju nadomestiti letni strukturiran dialog o politikah na podlagi najnovejših informacij in podatkov o izvajanju programa, ki jih da na voljo država članica. Letno pregledovalno sejo bi bilo treba organizirati tudi za programe, ki zajemajo SPP.“; (7) uvodna izjava 39 se nadomesti z naslednjim: „(39) Za izboljšanje dopolnjevanja in poenostavitev izvajanja bi moralo biti mogoče združiti podporo iz Kohezijskega sklada, SPP in ESRR s podporo iz ESS+ v skupnih programih v okviru cilja „naložbe za rast in delovna mesta“.“; (8) člen 1 se spremeni: (a)odstavek 1 se nadomesti z naslednjim: „1. Ta uredba določa: (a)finančna pravila za Evropski sklad za regionalni razvoj (v nadaljnjem besedilu: ESRR), Evropski socialni sklad plus (v nadaljnjem besedilu: ESS+), Kohezijski sklad, Sklad za pravični prehod (v nadaljnjem besedilu: SPP), Evropski sklad za pomorstvo in ribištvo (v nadaljnjem besedilu: ESPR), Sklad za azil in migracije (v nadaljnjem besedilu: AMIF), Sklad za notranjo varnost (v nadaljnjem besedilu: SNV) in instrument za upravljanje meja in vizume (v nadaljnjem besedilu: IUMV) (v nadaljnjem besedilu: skladi); (b)skupne določbe, ki se uporabljajo za ESRR, ESS+, Kohezijski sklad, SPP in ESPR.“; (b)v odstavku 6 se doda naslednja točka (h): „(h) Uredba (EU) [uredba o SPP] (v nadaljnjem besedilu: uredba o SPP) (*). (*) UL L , , str. .“;

(9) člen 4 se spremeni: (a)v odstavku 1 se dodata naslednja pododstavka: „SPP podpira specifični cilj glede omogočanja regijam in ljudem, da obravnavajo socialne, gospodarske in okoljske učinke prehoda na podnebno nevtralno gospodarstvo. Prvi pododstavek odstavka 1 se ne uporablja za sredstva ESRR in ESS+, ki se prerazporedijo v SPP v skladu s členom 21a.“; (b)odstavek 2 se nadomesti z naslednjim: „2. ESRR, ESS+, Kohezijski sklad in SPP prispevajo k ukrepom Unije, ki vodijo h krepitvi njene ekonomske, socialne in teritorialne kohezije v skladu s členom 174 PDEU z uresničevanjem naslednjih ciljev: (a)cilja „naložbe za rast in delovna mesta“ v državah članicah in regijah, ki se podpira iz ESRR, ESS+, Kohezijskega sklada in SPP, ter (b)cilja „evropsko teritorialno sodelovanje“ (Interreg), ki se podpira iz ESRR.“; (c)v odstavku 3 se zadnji stavek nadomesti z naslednjim: „V primeru ESRR, ESS+, Kohezijskega sklada in SPP se korekcijski koeficienti pripišejo razsežnostim in kodam za vrste intervencij iz Priloge I.“; (10) člen 8 se spremeni: (a)točka (a) se nadomesti z naslednjim: „(a) izbrane cilje politike in specifični cilj SPP z navedbo, v okviru katerih skladov in programov se bodo ti cilji izvajali, in zadevno utemeljitvijo ter, če je to ustrezno, utemeljitvijo za uporabo načina izvajanja InvestEU, pri čemer se upoštevajo ustrezna priporočila za posamezne države;“; (b)v točki (b) se uvodni del nadomesti z naslednjim: „(b) za vsakega od izbranih ciljev politike iz točke (a) in specifični cilj SPP:“; (c)točka (c) se nadomesti z naslednjim: „(c) predhodne finančne dodelitve iz vsakega sklada glede na cilj politike na nacionalni ravni, ki spoštujejo pravila za posamezne sklade v zvezi s tematsko osredotočenostjo, in predhodne finančne dodelitve za specifični cilj SPP, vključno z morebitnimi sredstvi ESRR in ESS+, ki se prerazporedijo v SPP v skladu s členom 21a;“; (11) člen 10 se spremeni: (a)naslov člena se nadomesti z naslednjim: „Člen 10

Uporaba ESRR, ESS+, Kohezijskega sklada, SPP in ESPR, ki se izvajajo prek InvestEU“;

(b)v odstavku 1 se prvi stavek nadomesti z naslednjim: „1. Države članice lahko v okviru partnerskega sporazuma ali zahteve za spremembo programa dodelijo znesek ESRR, ESS+, Kohezijskega sklada, SPP in ESPR, ki ga je treba prispevati v InvestEU ter zagotoviti prek proračunskih jamstev.“; (12) v členu 11 se odstavek 7 nadomesti z naslednjim: „7. Priloga IV se ne uporablja za programe, ki se podpirajo iz ESPR. Priloga IV se prav tako ne uporablja za prednostne naloge, ki se podpirajo iz SPP, ter za sredstva ESRR in ESS+, ki se prerazporedijo v SPP v skladu s členom 21a.“; (13) v členu 14 se odstavek 1 spremeni: (a)uvodni del se nadomesti z naslednjim: „1. Pri programih, ki se podpirajo iz ESRR, ESS+, Kohezijskega sklada in SPP, država članica pregleda vsak program, pri čemer upošteva naslednje elemente:“; (b)doda se naslednja točka (e): „(e) za programe, ki se podpirajo iz SPP, oceno, ki jo je opravila Komisija v skladu s točko (b) člena 29(1) Uredbe (EU) 2018/1999. (*) Uredba (EU) 2018/1999 Evropskega parlamenta in Sveta z dne 11. decembra 2018 o upravljanju energetske unije in podnebnih ukrepov, spremembi uredb (ES) št. 663/2009 in (ES) št. 715/2009 Evropskega parlamenta in Sveta, direktiv 94/22/ES, 98/70/ES, 2009/31/ES, 2009/73/ES, 2010/31/EU, 2012/27/EU in 2013/30/EU Evropskega parlamenta in Sveta, direktiv Sveta 2009/119/ES in (EU) 2015/652 ter razveljavitvi Uredbe (EU) št. 525/2013 Evropskega parlamenta in Sveta.“; (14) člen 17 se spremeni: (a)odstavek 1 se nadomesti z naslednjim: „1. V vsakem programu je določena strategija za prispevek programa k ciljem politike ali specifičnemu cilju SPP in sporočanje rezultatov.“; (b)v odstavku 2 se prvi pododstavek nadomesti z naslednjim: „2. Program je sestavljen iz prednostnih nalog. Vsaka prednostna naloga ustreza enemu cilju politike ali specifičnemu cilju SPP ali tehnični pomoči. Prednostna naloga, ki ustreza cilju politike, je sestavljena iz enega ali več specifičnih ciljev. Več kot ena prednostna naloga lahko ustreza istemu cilju politike ali specifičnemu cilju SPP.“; (c)odstavek 3 se spremeni: (i)v točki (a) se doda naslednja točka (viii): „(viii)za programe, ki se podpirajo iz SPP, izzive pri prehodu, opredeljene v območnih načrtih za pravični prehod, kot so določeni v členu [7] Uredbe (EU) [uredba o SPP];“; (ii)točka (d) se spremeni:

–točka (i) se nadomesti z naslednjim: „(i)povezane vrste ukrepov, vključno s seznamom načrtovanih operacij strateškega pomena, in njihov pričakovani prispevek k tem specifičnim ciljem, makroregionalnim strategijam, strategijam za morske bazene in, kadar je to primerno, območnim načrtom za pravični prehod, ki se podpirajo iz SPP in kot so določeni v členu [7] Uredbe (EU) [uredba o SPP];“; –doda se naslednja točka (viii): „(viii) za specifični cilj SPP utemeljitev zneskov, ki se prerazporedijo iz sredstev ESRR in ESS+ v skladu s členom 21a, in njihovo razčlenitev po kategorijah regij, pri čemer se upoštevajo vrste intervencij, načrtovane v skladu z območnimi načrti za pravični prehod iz člena [7] Uredbe (EU) [uredba o SPP];“; (iii)v točki (f) se točka (i) nadomesti z naslednjim: „(i) tabelo, ki podrobno navaja skupne finančne dodelitve za vsak sklad in za vsako kategorijo regij za celotno programsko obdobje in za vsako leto, vključno z vsemi zneski, ki so bili prerazporejeni v skladu s členom 21 ali členom 21a;“; (d)odstavek 6 se nadomesti z naslednjim: „(6) Za programe ESRR, ESS+, Kohezijskega sklada in SPP, predložene v skladu s členom 16, tabela iz odstavka (3)(f)(ii) vključuje samo zneske za leta 2021 do 2025.“; (e)doda se naslednji odstavek 8: „8. Za programe, ki se podpirajo iz SPP, države članice v okviru programa ali zahteve za njegovo spremembo predložijo Komisiji območne načrte za pravični prehod, kot so določeni v členu [7] Uredbe (EU) [uredba o SPP].“; (15) v odstavku 5 člena 19 se prvi pododstavek nadomesti z naslednjim: „5. Država članica lahko v programskem obdobju prerazporedi do 5 % prvotne dodelitve za prednostno nalogo in največ 3 % proračuna programa na drugo prednostno nalogo istega sklada istega programa. Pri programih, ki se podpirajo iz ESRR, ESS+ in SPP, se prerazporeditev nanaša samo na dodelitve za isto kategorijo regij.“; (16) člen 20 se nadomesti z naslednjim: „Člen 20

Skupna podpora iz ESRR, ESS+, SPP in Kohezijskega sklada 1. ESRR, ESS+, SPP in Kohezijski sklad lahko skupaj zagotavljajo podporo za programe v okviru cilja „naložbe za rast in delovna mesta“. 2. ESRR in ESS+ lahko, v duhu dopolnjevanja in ob upoštevanju 10-odstotne omejitve podpore iz teh skladov za vsako prednostno nalogo programa, financirata celotno operacijo ali del operacije, katere stroški so upravičeni do podpore iz drugega sklada na podlagi pravil o upravičenosti, ki se uporabljajo za ta sklad, pod pogojem, da so taki stroški potrebni za izvajanje. Ta možnost se ne uporablja za sredstva ESRR in ESS+, ki se prerazporedijo v SPP v skladu s členom 21a.“; (17) v členu 21 se doda naslednji odstavek 6: „6. Sredstva SPP, vključno s sredstvi, prerazporejenimi iz ESRR in ESS+ v skladu s členom 21a, niso prerazporedljiva v druge sklade ali instrumente v skladu z odstavki 1 do 5. SPP ne prejema prerazporeditev v skladu z odstavki 1 do 5. Prerazporeditev sredstev iz ESRR in ESS+ v SPP v skladu s členom 21a se izključi iz osnove za izračun za namene 5-odstotne zgornje meje, določene v odstavku 1.“;

(18) vstavi se naslednji člen 21a: „Člen 21a

Prerazporeditev sredstev iz ESRR in ESS+ v SPP 1.Znesek sredstev, ki so na voljo SPP v okviru cilja „naložbe za delovna mesta in rast“ v skladu s členom [3] Uredbe (EU) [uredba o SPP], se dopolni s sredstvi iz ESRR in ESS+ ali kombinacijo teh sredstev kategorije regij, v katerih se nahaja zadevno območje. Skupni znesek sredstev ESRR in ESS+, prerazporejenih v SPP, je vsaj 1,5-krat večji od zneska podpore SPP, vendar ne presega trikratne vrednosti te podpore. Sredstva, prerazporejena iz ESRR ali ESS+, v nobenem primeru ne presegajo 20 % zadevnih sredstev ESRR in ESS+, dodeljenih zadevni državi članici. Zadevne prerazporeditve iz ESRR in ESS+ v prednostne naloge, ki se podpirajo iz SPP, odražajo vrste intervencij glede na informacije iz programa v skladu s točko (viii) člena 17(3)(d). Take prerazporeditve se štejejo za dokončne. 2.Sredstva SPP, vključno s sredstvi, prerazporejenimi iz ESRR in ESS+, se izvršujejo v skladu s pravili iz te uredbe in Uredbe (EU) [uredba o SPP]. Pravila iz Uredbe (EU) [uredba o ESRR/Kohezijskem skladu] in Uredbe (EU) [uredba o ESS+] se ne uporabljajo za sredstva ESRR in ESS+, ki se prerazporedijo v skladu z odstavkom 1.“; (19) v členu 25 se odstavek 1 nadomesti z naslednjim: „1. ESRR, ESS+, SPP in ESPR lahko podpirajo lokalni razvoj, ki ga vodi skupnost.“; (20) v odstavku 2 člena 31 se vstavi naslednja točka (e): „(e) za podporo SPP: 3,25 %.“; (21) v odstavku 2 člena 35 se točka (b) nadomesti z naslednjim: „(b) letna poročila o uspešnosti za programe, ki se podpirajo iz ESPR, AMF, SMV in IUMV, ter končno poročilo o uspešnosti za programe, ki se podpirajo iz ESRR, ESS+, Kohezijskega sklada in SPP;“; (22) v odstavku 3 člena 36 se prvi pododstavek nadomesti z naslednjim: „3. Za programe, ki se podpirajo iz ESRR, ESS+, Kohezijskega sklada in SPP, država članica najpozneje en mesec pred letno pregledovalno sejo Komisiji predloži informacije o elementih, navedenih v členu 35(1).“; (23) v členu 38 se odstavek 1 nadomesti z naslednjim: „1. Pri programih, ki se podpirajo iz ESRR, ESS+, Kohezijskega sklada in SPP, vsak organ upravljanja Komisiji predloži končno poročilo o uspešnosti programa do 15. februarja 2031.“; (24) v točki (c) člena 45(1) se točka (ii) nadomesti z naslednjim: „(ii) operacijami, ki se podpirajo iz ESS+, SPP, ESPR, SMV, AMIF in IUMV, katerih skupni stroški presegajo 100 000 EUR;“; (25) v odstavku 1 člena 48 se drugi pododstavek nadomesti z naslednjim: „Kadar skupni strošek operacije ne presega 200 000 EUR, se prispevek, ki ga upravičenec prejme iz ESRR, ESS+, SPP, AMIF, SMV in IUMV dodeli v obliki stroškov na enoto, pavšalnih zneskov ali pavšalnih stopenj, razen za operacije, za katere podpora predstavlja državno pomoč. Pri uporabi financiranja po pavšalni stopnji se lahko le kategorije stroškov, za katere se uporablja pavšalna stopnja, povrnejo v skladu s točko (a) prvega pododstavka.“; (26) v členu 51 se odstavek 2 nadomesti z naslednjim:

„2. Pri operacijah, ki se podpirajo iz AMIF, SMV, IUMV, ESS+, SPP in ESRR, se plače in nadomestila za udeležence štejejo kot dodatni upravičeni stroški, ki niso vključeni v pavšalno stopnjo.“; (27) člen 57 se spremeni: (a)v odstavku 3 se doda naslednji pododstavek: „Pri SPP odhodki v zvezi z operacijami prispevajo k izvajanju zadevnega območnega načrta za pravični prehod, določenega v skladu s členom [7] Uredbe (EU) [uredba o SPP].“; (b)v odstavku 7 se drugi pododstavek nadomesti z naslednjim: „Pri ESRR, Kohezijskem skladu in SPP je tak primer, ko se v programu doda nova vrsta intervencije iz tabele 1 iz Priloge I ali, pri AMIF, SMV in IUMV, v uredbah za posamezne sklade.“; (28) v členu 59 se odstavek 2 nadomesti z naslednjim: „2. Operacije, ki se podpirajo iz ESS+ ali SPP v skladu s [točkami (h), (i) in (j) člena [4(2)]] Uredbe (EU) [uredba o SPP], vrnejo podporo le, če zanje velja obveznost za vzdrževanje naložb v skladu s pravili o državni pomoči.“; (29) v odstavku 2 člena 73 se drugi pododstavek nadomesti z naslednjim: „Statistični vzorec lahko zajema enega ali več programov, ki prejemajo podporo iz ESRR, Kohezijskega sklada, SPP in ESS+, ter – kjer je ustrezno, odvisno od stratifikacije – eno ali več programskih obdobij glede na strokovno presojo revizijske oblasti.“; (30) v odstavku 3 člena 74 se prvi pododstavek nadomesti z naslednjim: „3. Operacije, pri katerih skupni upravičeni odhodki ne presegajo 400 000 EUR za ESRR in Kohezijski sklad, 300 000 EUR za ESS+ in SPP oziroma 200 000 EUR za ESPR, AMIF, SMV in IUMV, niso predmet več kot ene revizije revizijske oblasti ali Komisije pred predložitvijo obračunov za obračunsko leto, ki vsebujejo končne odhodke za končano operacijo.“; (31) v členu 96 se odstavek 5 nadomesti z naslednjim: „5. V zvezi s končnim obračunskim letom Komisija plača ali izterja letni preostali znesek za programe, ki se podpirajo iz ESRR, ESS+, SPP in Kohezijskega sklada, najpozneje v dveh mesecih po datumu sprejetja končnega poročila o uspešnosti iz člena 38.“; (32) v členu 98 se doda naslednji odstavek 6: „6. Posebna pravila za SPP lahko določajo posebne zahteve za finančne popravke Komisije, povezane z nedoseganjem ciljev, določenih za SPP.“; (33) v členu 99 se odstavek 3 nadomesti z naslednjim: „3. Del obveznosti, ki je še vedno odprt 31. decembra 2029, se sprosti, če sveženj zagotovil in končno poročilo o uspešnosti za programe, ki se podpirajo iz ESS+, ESRR, Kohezijskega sklada in SPP, nista bila predložena Komisiji do roka, določenega v členu 38(1).“; (34) v odstavku 3 člena 106 se doda naslednji pododstavek: „Stopnja sofinanciranja za prednostno nalogo, ki se podpira iz SPP, ni višja od stopenj sofinanciranja iz točk (a), (b) in (c) prvega pododstavka, ki se uporabljajo za regijo, v kateri se nahajajo območja, opredeljena v območnih načrtih za pravični prehod v skladu s členom [7] Uredbe (EU) [uredba o SPP].“;